Qaamuuska Ciiidanka 1.Abbaanduul: Cilmiga barashada hoggaaminta ciidamada xagga dagaalka. 2.Abbaanduule: 1. Qof taliye u ah col duullaan ah. 2. Taliye xigeenka gaas, guuto, qayb iwm ee ciidamada. 3.Afgembi: Hab aan sharci ahayn oo dowlad dhisan lagu beddelo; inqilaab. 4.Akademiye: Dugsi sare oo qaabilsan carbiska ciidamada. 5.Alifle: Qof ciidanka qalabka sida ka mid ah oo darajadiisu hal alif tahay. 6.Amar: Erey ama weer cid lagu farayo inay hawl fuliso. 7.Ammaan: Qodob yar oo ku yaal buntukha, bistooladda, hubka qarxa iwm oo marka la xiro qaraxa ka ilaaliya rasaasta ama hubka kale. 8.Argaggixiso: Dad hubaysan oo argaggax dadka ku rida ama dila. 9.Askari: Qof ciidanka dagaallama ka mid ah, welina aan xiddigo iyo alifyo midna la siin sida dable. 2. Ciidan dagaallama guud ahaan (xiddigaba ha lahaado). 10.Askarmaroodi: . Qof aan ahayn shaqaale rasmi ah oo mararka qaarkood uu adeege ka yahay isbitaal, xero militari iwm. 2. Qof askari ahaan loo adeegsan jiray mararka qaarkood miyiga wax ka qaban jiray. 11.Baas: Warqad aqoonsi oo lagu galo meel gaar ah sida xeryaha ciidamada, dekedaha iwm. Rasaas si is daba joog ah u dhacda.